ที่ มท ๐๘๐๓.๓/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยขณะนี้ใกล้สิ้นปีงบประมาณ พ.ศ. ๒๕๖๓ กรมบัญชีกลางให้เตรียมการและดำเนินการขอใช้จ่ายเงินงบประมาณ รวมถึงบันทึกรายการในระบบ GFMIS ได้อย่างถูกต้องและครบถ้วน จึงให้ดำเนินการ ดังนี้

1. **รายการขอเบิกในระบบ GFMIS**

 การบันทึกข้อมูลใบสั่งซื้อสั่งจ้าง (PO) รายการขอเบิกเงิน รายการปรับหมวดรายจ่าย และรายการเบิกหักผลักส่งในระบบ GFMIS ให้ดำเนินการให้แล้วเสร็จภายในวันพุธที่ ๓๐ กันยายน ๒๕๖๓ และตรวจสอบรายการขอเบิกเงินในระบบ GFMIS ด้วยคำสั่งงาน Y\_DEV\_80000034 : รายงานติดตามสถานะขอเบิก ผ่าน GFMIS Terminal หรือรายงานติดตามสถานะขอเบิก ผ่านระบบ GFMIS Web Online เพื่อตรวจสอบสถานะของเอกสารขอเบิก การอนุมัติเอกสารขอเบิก และการประมวลผลสั่งจ่ายเงิน

1. **เบิกเกินส่งคืน**

 กรณีที่หน่วยงานมีเงินเบิกเกินส่งคืน และประสงค์จะนำเงินงบประมาณดังกล่าวไปใช้ให้ทันภายในปีงบประมาณ ขอให้นำส่งเงินและบันทึกรายการเงินเบิกเกินส่งคืนในระบบ GFMIS ภายในวันศุกร์ที่ ๒๕ กันยายน ๒๕๖๓ พร้อมทั้งตรวจสอบข้อมูลใบรับเงิน (Deposit Receipt) ที่ได้รับจากธนาคารกรุงไทย จำกัด (มหาชน) ว่าข้อมูลถูกต้องตรงกับประเภทเงินที่ระบุในใบนำฝาก (Pay In Slip) และต้องมีรายการกระทบยอดข้อมูลธนาคาร (CJ) กับข้อมูลของหน่วยงาน (R6) ในระบบด้วย

รายละเอียดตามสำเนาหนังสือกรมบัญชีกลาง ด่วนที่สุด ที่ กค ๐๔๑๔.๓/ว ๔๒๐ ลงวันที่ ๙ กันยายน ๒๕๖๓ ที่แนบมาพร้อมนี้

จึงเรียนมาเพื่อทราบ และแจ้งเจ้าหน้าที่ที่เกี่ยวข้องถือปฏิบัติต่อไป

กรมส่งเสริมการปกครองท้องถิ่น

 กันยายน ๒๕๖๓

กองคลัง

กลุ่มงานบัญชี

โทร. ๐-๒๒๔๓-๒๒๒๕

โทรสาร ๐-๒๒๔๑-๙๐๒๔

ผู้ประสานงาน

นางสาวน้ำอ้อย สัตย์ธรรม ๐๙-๒๙๗๑-๐๔๔๓